انگلستان ده گی یاردم موسسه سی دن عبارت آکسفام, دنیا ده گی دالر میلیاردر لری خصوصیده بیر تحقیقات آلیب باردی. اوشبو تحقیقات گه کوره, میلادی ۲۰۰۹ نچی ییلی ده دنیا ده گی سانی ۷۹۳ نفر دن عبارت بولگن دالر میلیاردر لری نینگ میلادی ۲۰۱۴ نچی ییلی ده ۱۶۴۵ کیشی گه کوتریلیب کیتگن لیگی بلدریلدی. عینی دمده اوشبو دایره ده ینه قیزیق بیر تحقیقات آلیب باریلدی. خودی منه شو تحقیقات اوشبو میلیادر لرنینگ بای لیک لری نی قنچه مدت ده توگه تیش لری نینگ ممکن ایکن لیگی گه تیگیشلی ایدی. آکسفام تمانیدن تیارلنگن راپور گه کوره مکسیکولیک کارلوس اسلیم ۸۰ میلیارد دالرلیک سرمایه سی بیلن دنیا نینگ اینگ بای کیشی سی اوله راق قبول ایتیلرایکن, خودی منه شو کیشی نینگ کونده بیر میلیون دالر مصرف ایتیشی تقدیرده, اوز سرمایه سی نی ۲۲۰ ییل ده توگه تیشی نینگ ممکن ایکن لیگی بلدریلدی. بوندن تشقری بیل گیتس نینگ ۲۱۸, وارن بافت نینگ ۱۶۹ و لیلیان باتنکور نینگ ایسه ۱۰۲ ییل ده سرمایه سی نینگ همه سی نی مصرف ایتیشی نینگ ممکن ایکن لیگی بلدریلدی.
